09/12/2011 | Administración LocalMunicipal
Abegondo
Bases funcionarios interinos servizo axuda no fogar dependencia

O artigo 60 da Lei 13/2008, do 3 de decembro, de servizos sociais de Galicia, atribúe aos concellos a creación, xestión e mantemento dos servizos sociais comunitarios básicos. O artigo 11 da mesma norma cualifica a xestión do servizo de axuda no fogar nas modalidades básica e de atención á dependencia servizos social comunitario e polo tanto de competencia local. Non obstante o indicado, a Lei 39/2006, de 14 de decembro, de Protección da Autonomía Personal e Atención ás Persoas en situación de dependencia, prevé o finanzamento a cargo do estado en colaboración coas Comunidade Autónomas do nivel mínimo de protección; así mesmo, o artigo 61 da citada Lei 13/2008 prevé a posibilidade de que os Concellos soliciten a dispensa na prestación dos servizos por causas xustificadas. A Xunta de Galicia participa anualmente no cofinanzamento dos programas dos servizos sociais comunitarios dos concellos a través do Plan Concertado de Prestacións Básicas de Servizos Sociais de Corporacións Locais. A realidade da situación financeira do concello fai que a prestación do programa de servizos de axuda no fogar estea condicionada á percepción da citada subvención anual, finalizando o reducíndose en función das achegas programadas anualmente pola administración autonómica. Á vista de canto antecede, xustificándose a cualificación como programa de carácter temporal do servizo de axuda no fogar na modalidade de atención á dependencia; realízanse as seguintes bases que rexerán a convocatoria do proceso para selección e nomeamento de persoal funcionario interino auxiliares de axuda a domicilio dependencia. O proceso culminará co nomeamento dos seleccionados tendo a lista de aspirantes ordenada en función da cualificación dos méritos, o carácter de bolsa de traballo para cubrir posibles renuncias ou necesidades durante a duración do programa. PRIMERA.- OBXETO 1. As presentes bases teñen como obxecto regular a selección de funcionarios interinos para a execución do programa de carácter temporal servizo de axuda no fogar dependencia 2011/12 e a creación dunha bolsa de traballo para cubrir as posibles renuncias ou necesidades durante a duración do programa.2. Características dos postos a cubrir: a) Denominación: Auxiliar axuda a domicilio dependencia b) Clasificación c) Número de prazas: 3 d) Contido  Funcións: - Atencións de carácter persoal na realización das actividades básicas da vida diaria, tales como:  Asistencia para levantarse e deitarse  Apoio no coidado e hixiene persoal, así como para vestirse  Control de réxime alimentario e axuda, se é o caso, para alimentarse ñ Supervisión, cando proceda, das rutinas de administración de medicamentos prescritas por facultativos.  Apoio para cambios posturais, mobilizacións, orientación espazo-temporal  Apoio a persoas afectadas por problemas de incontinencia - Atencións de carácter persoal na realización doutras actividades da vida diaria, tales como:  Acompañamento fora do fogar para acudir a consultas ou tratamentos  Apoio na realización de xestións necesarias ou urxentes - Atención das necesidades de carácter doméstico e da vivenda, tales como:  Limpeza e mantemento da hixiene e salubridade da vivenda  Compra de alimentos e outros produtos de uso común  Preparación dos alimentos  Lavado e coidado das prendas de vestir  Coidados básicos da vivenda - Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, ás afectividades, á convivencia e á integración na comunidade así como á mellora da estruturación familiar.  Xornada: Dúas prazas a tempo completo e unha a tempo parcial con 33 horas semanais. O traballo realízase de luns a domingo, segundo necesidades do servizo, en horario comprendido entre as 7,00 h e as 22,00 h. A xornada orixinal pode experimentar variacións no número de horas en función das necesidades da demanda.  Quendas de dispoñibilidade: estableceranse quendas de dispoñibilidade co fin de atender a calquera requirimento que se poida producir como consecuencia dunha situación de urxencia específica. e) Retribucións: As retribución serán as que resulten de aplicar o coeficiente de ocupación as previsións contidas en cada momento na Lei de Orzamentos Xerais do Estado para a seguinte clasificación do posto a xornada completa.  Grupo E (Lei 30/194 e agrupación profesional (Lei 7/2007)  Nivel: 10  C. Específico: 1.999,90 € (14 mensualidades) SEGUNDA.-. REQUISITOS DOS ASPIRANTES 1. Ter nacionalidade española. Non obstante, serán de aplicación os supostos previstos no artigo 57 do EBEP en relación co acceso ao emprego público de nacionais doutros Estados 2. Posuír a capacidade funcional para o desempeño das tarefas.3. Ter cumpridos 16 anos e non exceder da idade máxima de xubilación forzosa 4. Non estar incurso en algunha das situacións previstas no artigo 56.1. d) do EBEP 5. Titulación mínima esixida: a) Certificado de estudios primarios b) Certificado de profesionalidade en SAF c) Celga 2 (ou, no caso de non acreditar documentación, os/as candidatos/as non serán excluídos/as por esta causa. O tribunal convocará os/as aspirantes admitidos/as nestas circunstancias para a realización dunha proba ou exame oral ou escrito, que será cualificada como apto/a ou non apto/a e que se realizará antes da fase de valoración de méritos. No caso de ser cualificado/a como non apto/a xa non se valorarán os méritos) TERCEIRA.- PROCESO SELECTIVO 1. O proceso selectivo realizarase mediante o sistema de concurso ao abeiro do artigo 61.6 do EBEP e 39 do Texto Refundido da Lei de Función Pública Galega. A aplicación deste sistema xustificase polo carácter práctico do traballo a realizar, a dificultade de avaliar os aspirantes en función de coñecementos teóricos e a importancia da experiencia para o correcto funcionamento do servizo.2. Valoración de méritos: os méritos a valorar serán os seguintes: a) Experiencia (máximo 5 puntos):  0,40 puntos por mes de traballo en servizo de axuda no fogar en administracións públicas  0,10 puntos por mes de traballo en servizo de axuda no fogar en empresa privada b) Formación complementaria (máximo 2 puntos):  Cursos relacionados co posto de traballo  Cursos de 30 horas formativas ou máis, 0,10 puntos, ata un máximo de 0,50 puntos  Estar en posesión do título de formación en obradoiros de emprego relacionados co posto de traballo, 1,5 puntos.  Celga 3: 0,50 puntos. c) Entrevista curricular: 2,5 puntos d) Tribunal:  Presidente:  Titular: Celia Rivas Sampedro.  Suplente: Mª Jesús González Ulloa  Vogal 1:  Titular: Mª Belén Taboada Fiaño  Suplente: Alicia Jose Deacon Aleixos 2:  Titular: Gustavo Fabian Iuhasz Alarcos.  Suplente: Fernando Joaquin Rogala Marchador  Secretario:  Titular: Nieves Fuentes Aradas  Suplente: Jaime Presas Beneyto e) Dado que das prazas ofertadas dúas son a xornada completa e outra a tempo parcial a adxudicación de cada praza para os candidatos seleccionados realízarase por solicitude destes, tendo prioridade na elección os candidatos con mais puntuación. As posibles reduccións ou ampliacións de xornada realizaranse segundo o mesmo procedemento. CUARTA.-SOLICITUDES 1. Quen desexe participar nestas probas selectivas deberá presentar o modelo xeral de solicitude do Concello indicando os seus datos persoais e que solicita participar no PROCESO PARA A SELECCION E NOMEAMENTO DE PERSOAL FUNCIONARIO INTERINO AUXILIARES AXUDA DOMICILIO DEPENDENCIA.2. A solicitude deberá acompañarse da seguinte documentación a) Fotocopia do DNI b) Declaración responsable de cumprir os requisitos previstos na base segunda da presente convocatoria c) Fotocopia da titulación esixida na convocatoria d) Documentación xustificativa dos méritos: * A experiencia profesional deberá acreditarse coa presentación das copias dos contratos e certificación de empresa no que consten as tarefas realizadas. * A formación complementaria deberá ser acreditada mediante a presentación da fotocopia dos títulos 3. A solicitude presentarase no rexistro xeral do Concello dentro do prazo de 5 días hábiles a contar dende o seguinte ao da publicación do anuncio no BOP QUINTA.- ADMISIÓN/EXCLUSIÓN DE ASPIRANTES 1. Finalizado o prazo de presentación de solicitudes farase pública no taboleiro de anuncios do Concello e na web municipal a relación de aspirantes admitidos e excluídos con indicación da causa de exclusión, sinalando un prazo de tres días hábiles contados a partir do día seguinte ao da publicación da relación, para subsanar o defecto que motivara a exclusión.2. Finalizado o citado prazo publicarase o listado definitivo de aspirantes nos mesmos lugares da relación inicial.3. No caso de que non existan aspirantes excluídos, a publicación da relación de aspirantes enténdese como definitiva SEXTA.- NOMEAMENTO Realizadas as valoracións o tribunal confeccionará un listado cos aspirantes ordenados en función da puntuación, e elevará proposta de nomeamento para os tres aspirantes con mellor puntuación. Os aspirantes seleccionados serán nomeados funcionarios interinos previa acreditación do requisitos establecidos nas bases da convocatoria e, no seu caso, presentación de copia compulsada dos méritos aportados. Asi mesmo requírese cartilla da seguridade social e certificado de número de conta bancaria. SÉPTIMA.-. FUNCIONAMENTO DA BOLSA DE TRABALLO 1. A bolsa de traballo estará constituída pola relación de aspirantes non nomeados ordenados segundo a puntuación obtida. Será proposta polo tribunal e aprobada polo órgano competente.2. A duración da bolsa de traballo será a mesma que a do programa.3. A finalidade da bolsa de traballo será cubrir posibles renuncias ou necesidades durante a duración do programa.4. Os nomeamentos de interinos temporais para o presente programa formalizaranse previa oferta á bolsa segundo as regras que se detallan a continuación: a) No momento en que se produza a necesidade de persoal, efectuarase o oportuno chamamento, que deberá acreditarse polo departamento de servizos sociais mediante calquera medio que facilite a súa constancia, levantando dilixencia do chamamento efectuado e da aceptación ou renuncia do aspirante. Poderá chamarse aos aspirantes telefonicamente, quedando rexistrada a chamada e facendo referencia a ela no expediente. b) Os aspirantes incluídos na bolsa que se forme serán chamados na orde establecida. c) O aspirante disporá dun prazo máximo de 48 horas para incorporarase ao servizo a contar desde o momento en que, segundo o previsto no apartado a) conste a recepción do chamamento. Deberá presentar a documentación prevista na base sexta. d) Se os aspirantes rexeitan a oferta sen causa xustificada (exclusivamente enfermidade, maternidade ou paternidade), non se presentan a un chamamento ou unha vez incorporados cesan voluntariamente, perderán orde na bolsa pasando ao último lugar. e) Se os aspirantes rexeitan a oferta alegando causa xustificada (exclusivamente enfermidade, maternidade ou paternidade) manterán a orde que orixinalmente ocupaban na bolsa f) Dada a duración estimada do programa non se establece un período máximo de prestación de servizos para a perda de lugar na lista”. En Abegondo, 05 de decembro de 2011 A Alcaldesa accidental, Asdo.: Laura C. Calvo Quintela